Jacopo Tarradasch

Jacopo Tarradasch (27. Aurelius 88 – 3. Midvinter 140 5E) var en vodatiansk-castiliansk skuespilforfatter, instruktør og skuespiller, der i næsten to århundreder har været kendt, respekteret og beundret som den Femte Alders ubestridt største dramatiske mester. Dog mener flere og flere, at Detlef Sierck har formået at overgå ham.
Tarradasch er kendt for sin uovertrufne sans for scenekunstens teknik og virkemidler og evne til at ramme og problematisere de mest centrale og vedkommende eksistentielle vilkår. Hans stykker er komplekse, melankolske, sammensatte og fængslende. Almindeligvis inddeles hans produktion i to: de tileanske tragedier som han skrev i Vodacce, der ofte er episke og historiske med overnaturlige fænomener og store persongallerier, og de castilieanske tragedier fra hans tid i Salamanca, der ofte kredser sig mere om religiøse temaer, og er mere komprimerede, kompromisløse og mærkværdige.
Et centralt tema i Tarradaschs stykker er forholdet mellem mennesker og guder. Mennesker og guder færdes i skarpt adskilte sfærer. Menneskene tror, de kan styre deres eget liv, men indser for sent, at det kan de ikke. Gudernes hensigt kommer undertiden frem i spådomme og orakler, men forstås først rigtigt, når de er gået i opfyldelse. Nogen mening med gudernes skalten og valten med menneskene er det svært at finde undtagen i den negative betydning, at menneskene ikke må tro, at de kan overskride de grænser, der er sat for dem som mennesker. Der er imidlertid ikke tale om egentlig fatalisme eller om, at alt er forudbestemt; mennesket har valgmuligheder, men ringe mulighed for at overskue konsekvenserne af sine valg.
== Bibliografi ==
=== De tileanske tragedier ===
* Afgudernes Ragnarok, del 1 (Il crepuscolo degli idoli, parte 1)
* Afgudernes Ragnarok, del 2 (Il crepuscolo degli idoli, parte 2)
* Afgudernes Ragnarok, del 3 (Il crepuscolo degli idoli, parte 3)
* Afgudernes Ragnarok, del 4 (Il crepuscolo degli idoli, parte 4)
* Belgorod
* Danaiderne (Le Danaidi)
* En midvinternatsdrøm (Sogno di una notte di mezza iverno)
* Eteokles (Eteocle)
* Hector og Andromeda (Ettore e Andromeda)
* Karak Vlag
* Udødelig kærlighed (Amore immortale)
* Vlad von Carstein
=== De castilianske tragedier ===
* Don Carlo
* Enken fra Santiago (La viuda de Santiago)
* Fuenteovejuna
* Kyklopen (Los cíclopes)
* Mens vi venter på barbarerne (Esperando a los bárbaros)
* Opstandelse (Resurrección)
* Tyndareos af Vetus (Tindáreo de Vetus)
Category:Teater
Category:Drama
Category:Tragedie
Category:Vodacce
Category:Castile
Category:Skuespiller
Category:Skuespilforfatter
Category:Tarradasch
Category:Kunst